AIŠKINAMASIS RAŠTAS

Dėl savivaldybės turto perdavimo uždarajai akcinei bendrovei „Molėtų švara“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti uždarajai akcinei bendrovei „Molėtų švara“ (toliau – Bendrovė) pagal turto patikėjimo sutartį 20 (dvidešimčiai) metų savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Bendrovei perdavus sprendime nurodytą turtą pagal turto patikėjimo sutartį, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija, įgyvendindama Molėtų rajono savivaldybės strateginio veiklos plano 2022–2024 metams 3 programos „Gyvenamosios aplinkos tvarkymo, viešųjų paslaugų ir aplinkos apsaugos programa“ 3.3.3. uždavinį „Plėtoti komunalinių atliekų rūšiuojamojo surinkimo infrastruktūrą“, įvykdė šiuos projektus:

* 1. Už projekto „Tekstilės atliekų surinkimo konteinerių tinklo plėtra Molėtų rajone“ lėšas nupirko ilgalaikį turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Kiekis, vnt. | Vieneto kaina, Eur | Bendra įsigijimo vertė, Eur | Bendra likutinė vertė, Eur 2022-11-30  |
| 1.1.1. | Konteineriai tekstilės atliekoms | 30 | 1355,20 | 40656,00 | 40656,00 |
| 1.1.2. | Iš viso | 30 |  | 40656,00 | 40656,00 |
| 1.1.3. | Finansavimo šaltiniai: valstybės biudžeto lėšos 85 proc., savivaldybės biudžeto lėšos 15 proc.  |  |  |  |  |

* 1. Už projekto „Biologinių atliekų surinkimo priemonių plėtra Molėtų rajone“ nupirko trumpalaikį turtą:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Kiekis, vnt. | Kaina, Eur | Suma, Eur |
| 1.2.1. | 7 litrų talpos maisto atliekų surinkimo dėžutė URBA. Spalva ruda. | 900 | 4,235 | 3811,50 |
| 1.2.2. | Bio atliekų konteineris | 438 | 32,2707 | 14134,57 |
| 1.2.3. | Iš viso | 1338 |  | 17946,07 |
| 1.2.4. | Finansavimo šaltinis - valstybės biudžeto lėšos 100 proc. |  |  |  |

* 1. Už projekto „Antrinių atliekų individualių konteinerių tinklo plėtra Molėtų rajone“ nupirko trumpalaikį turtą:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Kiekis, vnt. | Kaina, Eur | Suma, Eur |
| 1.3.1. | Konteineris atliekoms surinkti, 240 litrų | 700 | 28,3624 | 19853,68 |
| 1.3.2. | Konteineris atliekoms surinkti, 120 litrų | 700 | 21,2234 | 14856,38 |
| 1.3.3. | Iš viso | 1400 |  | 34710,06 |
| 1.3.4. | Finansavimo šaltiniai: valstybės biudžeto lėšos 50 proc., savivaldybės biudžeto lėšos 50 proc. |  |  |  |

Bendrovė 2022 m. gruodžio 8 d. raštu Nr. S-317 „Dėl savivaldybės turto perdavimo uždarajai akcinei bendrovei „Molėtų švara“ prašo perduoti aukščiau nurodytą turtą savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinimui.